L 70/12 Službeni list Europske unije 14.3.2015. PROVEDBENA UREDBA KOMISIJE (EU) 2015/428 od 10. ožujka 2015. o izmjeni Uredbe (EEZ) br. 2454/93 i Uredbe (EU) br. 1063/2010 u pogledu pravila o podrijetlu povezanih sa sustavom općih carinskih povlastica i povlaštenim tarifnim mjerama za određene zemlje ili područja EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EEZ) br. 2913/92 od 12. listopada 1992. o Carinskom zakoniku Zajednice ('), a posebno njezin članak 247., budući da: (1) — Uredbom Komisije (EEZ) br. 2454/93 (*), kako je izmijenjena Uredbom (EU) br. 1063/2010 (*) i Provedbenom uredbom (EU) br. 530/2013 (“), utvrđena je reforma načina na koji se ovjerava podrijetlo robe za potrebe Unijina sustava općih carinskih povlastica (,GSP"). Reformom je uveden sustav samocertifikacije podrijetla robe izvoznika koje su u tu svrhu registrirale države korisnice ili države članice, čija je provedba odgođena do 1. siječnja 2017. Temeljno načelo te reforme jest da je primjereno zahtijevati da izvoznici svojim strankama neposredno daju izjave o podrijetlu jer izvoznici sami najbolje poznaju podrijetlo svojih proizvoda. Kako bi se državama korisnicama i državama članicama omogućilo registriranje izvoznika, Komisija treba uspostaviti elektronički sustav registriranih izvoznika (,sustav REX"). (2) — Objašnjeni su daljnji zahtjevi sustava REX. Zbog tih je zahtjeva nužno promijeniti niz odredaba povezanih s pravilima o podrijetlu GSP-a. (3) — Norveška i Švicarska također dodjeljuju jednostrane carinske povlastice za uvoz iz država korisnica. Tijekom rasprava koje je Komisija održala s Norveškom i Švicarskom u skladu s odobrenjem koje je Komisija primila od Vijeća kako bi s tim dvjema zemljama ponovno dogovorila postojeće sporazume (*) u pogledu međusobnog priznavanja zamjenskih dokaza o podrijetlu i proširenja dvostrane kumulacije na materijale podrijetlom iz Norveške i Švicarske, dogovoreno je da Norveška i Švicarska također trebaju primijeniti sustav registriranih izvoznika i upotrebljavati sustav REX. Istu bi mogućnost trebalo pružiti Turskoj kada ta zemlja zadovolji određene uvjete utvrđene Uredbom (EEZ) br. 2454/93. Stoga treba uvesti potrebne prilagodbe kako bi se osiguralo ispravno funkcioniranje suradnje između Unije, Norveške, Švicarske i Turske. (4) — Uvoznik koji upotrebljava izjavu o podrijetlu trebao bi moći provjeriti valjanost broja registriranog izvoznika registriranog izvoznika koji je sastavio izjavu. Stoga bi podatke sustava REX trebalo objaviti na javnim internetskim stranicama. (5) _ Postojeća pravila o sustavu registriranih izvoznika trebaju se početi primjenjivati 1. siječnja 2017. Kako bi se izbjeglo utjecanje na ta pravila tijekom faze njihove provedbe, izmjene koje se utvrđuju ovom Uredbom trebaju se početi primjenjivati prije tog datuma. (') SLL 302, 19.10.1992., str. 1. () Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.). () Uredba Komisije (EU) br. 1063/2010 od 18. studenoga 2010. o izmjeni Uredbe (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 307, 23.11.2010., str. 1.). (*) Provedbena uredba Komisije (EU) br. 530/2013 od 10. lipnja 2013. o izmjeni Uredbe (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 159, 11.6.2013., str. 1.). () Odluka Vijeća 2001/101/EZ od 5. prosinca 2000. o odobrenju Sporazuma u obliku razmjene pisama između Zajednice i svake od država EFTA-e koja dodjeljuje carinske povlastice po GSP-u (Norveška i Švicarska), pod uvjetom da se s robom podrijetlom iz Norveške ili Švicarske po dolasku na carinsko područje Zajednice postupa kao s robom koja sadrži sastojke podrijetlom iz Zajednice (uzajamni sporazum) (SL L 38, 8.2.2001., str. 24.).